 Abu-Cali codsigaas kuma farxin ,mana jeclaysan damaca galay Daahir ,haddana wuxuu is-tusay in uu aqbalo codsiga Daahir kaga yimid ,maadaamo uu Daahir u arkayay nin nasiib badan ,isla-markaasna dhaqaalaha soo galo maqaayada uu noqday mid aad ugu tiirsan ka cuntaynta Soomalida ee Maqaayada oo iyaga si xooggan u degganaa Xaafadda ay maqaayadu ku taalo, Abu-Cali waxaa intaa u dheeraa in uu arkayay dhammaan dadka ka cunteeyo maqaayada oo aad u jeclaa dhaqanka wacan oo ay kala kulmaan Daahir Guuleed, balsa Abu-Cali ma ogayn xaqiiqada ah, in uu Daahir jeebka ku watto Xirsi uu soo siiyay Kaahin ay shaqdiisa tahay waxyeelaynta dad aan waxba ka galabsan ,kala gaynta nin iyo naag xalaal isku qabo ,wanaagna ku wada joogo iyo marin habaabinta dadka uu Iimaankooda liito. 